Arne Durban

Arne Durban (født 16. juni 1912 i Kragerø, død 18. mars 1993) var en norsk billedhogger. Han er særlig kjent for naturalistiske og myke skulpturer av kvinner, barn og dyr samt en lang rekke portrettbyster. 

Arne Durban studerte møbeldesign ved Statens håndverks- og kunstindustriskole i Oslo og skulptur ved Kunstakademiet under Wilhelm Rasmussen fra 1933 til 1936. Han debuterte på Høstutstillinga i 1933. Durban utførte en rekke offentlige arbeider og er representert med arbeider i 30 byer i Norge, først og fremst bronseskulpturer, men også utsmykninger hogd i granitt, for eksempel til Oslo rådhus. Arne Durban var også kunstkritiker i Morgenbladet og skreiv flere bøker om billedkunst og kunstnere, blant annet om Kaare Espolin Johnson i 1979.

Durban var bosatt og hadde atelier i «kunstnerkolonien» på Ekely i Oslo, tomta der Edvard Munch tidligere bodde. 

Arne Durban og kona hans opprettet Nini og Arne Durbans astmafond. Fondet er delvis tilknyttet Norges Astma- og Allergiforbund (NAAF) og har en grunnkapital på over tretti millioner kroner. De opprettet også Nini og Arne Durbans legat for støtte til kreftrammede personer og deres familier.  Legatet har en grunnkapital på tyve millioner kroner og administreres av Kreftforeningen.

 Offentlige arbeider (utvalg) 
 Arendal: Liten pike med fugl – bronseskulptur i Pollen
 Bodø: Sittende mor med to barn – bronseskulptur
 Drammen: 
 Sittende kvinne (1958)
 Ung pike med due (1969) 
 Gutt med fugl (1965)
 Pike på stranden (1966)
 Fredrikstad: Gutt som blåser på horn – bronseskulptur
 Gjøvik: Rådyrkalv – bronseskulptur
 Grimstad: Plantende kvinne – bronseskulptur
 Halden: 
 Liten pike (1965) - bronseskulptur
 Stående pike (1965) - bronseskulptur
 Rådyr med kalv (1965) - bronseskulptur
 Hamar: 
 Råbukk – Hamar park
 Rådyrfamilie – Hamar park
 Haugesund: 
 Sittende kvinne – Rådhusplassen
 Gro – Bibliotekplassen
Gro ble opprinnelig utført i marmor i 1949. På 1970-tallet ble den originale marmorstatuen utsatt for hærverk og knust. Arne Durban hadde den originale modellen/støpeformen på sitt verksted. Det ble derfor mulig å fremstille en ny statue, denne gang i bronse.
 Holmestrand: 
 Bronsebyste av Dr. Graarud reist ved byens 250-årsjubileum 1992
 Soltilbederen eller soldyrkeren, også kjent som Nils Kjær-monumentet, reist på Dupen rett ned for Tranberghaugen
 Horten: 
 Hortenspiken, grensemerke ved Falkenstensveien reist ved Hortens 100-årsjubileum i 1959
 Piken med fisken (1958)
 Piken med frosken (1959)
 Folen (1961), bronseskulptur på lekeplassen i Lystlunden
 Piken stående med armene i været (Storgt 55)
 Verdens midtpunkt (Horten havn)
 Martine med blomst (Horten havn)
 Liten gutt (Horten havn)
Kristiansand: Torbjørn Egner - byste plassert i Kardemomme by i Kristiansand Dyrepark
Larvik: Mor og barn - bronseskulptur på Torstrand torg, gitt av omegnskommunene 1971
Levanger: Jente og gutt – reist til byens 125-årsjubileum i 1964
 Lillehammer: statue av Anders Sandvig, byens æresborger og Maihaugens grunnlegger 
 Moss: Svømmepiken – plassert i foajen til Mossehallen i 1971
 Mo i Rana: Rana-jenta – bronseskulptur
 Mysen: Bronsebyste av Trygve Gulbranssen reist 1985
 Oslo: 
 Bronsebyste av Edvard Munch på hans gravsted på Vår Frelsers gravlund
 Skøyteløperen Oscar Mathisen - statuen står ved Frogner stadion mot Kirkeveien
 Lekende barn ved Spikersuppa på Eidsvolls plass (1958)
Svane i flukt på St. Hanshaugen (1981)
 Porsgrunn: Prinsessen på erten – bronseskulptur
 Sandnes: Pike som bøyer seg fram – bronseskulptur reist i parken ved Sandnes kirke 1960
 Randaberg: Steinaldermannen – bronseskulptur
 Skotterud: Bronsebyste av Hans Børli utenfor Eidskog Rådhus
 Svelvik: Sittende pike – utenfor Svelvik sykehjem
 Trondheim: 
Ilapiken – bronseskulptur ved Ila (1964)
 Sittende kvinne - bronseskulptur ved bassenget i hagen ved Thomas Angells Hus (1965)
 Tromsø: Barnet i sentrum
 Tønsberg Liten pike som øser vann – bronseskulptur
 Vadsø Sittende pike - bronseskulptur fontene
 Årdal: Mor og barn – bronseskulptur
 Ås: Minnesmerke for Statsagronom Johan Lindeqvist, reist foran Norges landbrukshøgskoles institutt for husdyrbruk, i 1966

 Bøker 
 1942: Norsk skulptur gjennom hundre år
 1943: Malerskikkelser fra 80-årene
 1945: Gustav Vigeland
 1947: Om skulptur. En introduksjon
 1948: Malerskikkelser fra 1800-1880
 1951–1953: Malerier fra Norge . B.1 . Kunst fra det nittende århundre
 1951–1953: Malerier fra Norge . B.2 . Fram til en kulturstrid
 1951–1953: Malerier fra Norge. Fram til en kulturstrid	 (tre bind samlet i ett)
 1977: Vigeland-portretter
 1979: Kaare Espolin Johnson
 1984: Bokgrafikeren Hans Gerhard Sørensen

 Referanser 

 Eksterne lenker 

  Omtale ved utstilling i Horten
  CV ved galleri Amare

Kategori:Norske billedhuggere
Kategori:Personer fra Kragerø kommune
Kategori:Fødsler i 1912
Kategori:Dødsfall i 1993